8. 6. 89 Επίσημη Εφημερίδα των Ευρωπαϊκών Κοινοτήτων Αριθ. C 142/5 
Πρόταση κανονισμού (ΕΟΚ) του Συμβουλίου για τροποποίηση του κανονισμού (ΕΟΚ) αριθ. 1031/88 
για τον καθορισμό των προσώπων που υποχρεούνται στην καταβολή τελωνειακής οφειλής 
COM(89) 214 τελικό — SYN 195 
(Υποβληθείσα από την Επιτροπή στο Συμβούλιο στις 19 Μαΐου 1989) 
(89/C 142/06) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Εχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 100 Α, 
την πρόταση της Επιτροπής, 
Σε συνεργασία με το Ευρωπαϊκό Κοινοβούλιο, 
Έχοντας υπόψη τη γνώμη της Οικονομικής και Κοινωνικής 
Επιτροπής, 
Εκτιμώντας: 
ότι ο κανονισμός (ΕΟΚ) αριθ. 4108/88 του Συμβουλίου της 
21ης Δεκεμβρίου 1988, που τροποποιεί τον κανονισμό 
(ΕΟΚ) αριθ. 2144/87, σχετικά με την τελωνειακή αφειλή ('), 
προβλέπει μια νέα περίπτωση δημιουργίας τελωνειακής 
οφειλής κατά την εισαγωγή, που προκύπτει από την κατα­
νάλωση ή τη χρησιμοποίηση σε ελεύθερη ζώνη ή ελεύθερη 
αποθήκη, υπό όρους άλλους από εκείνους που προβλέπονται 
από την ισχύουσα νομοθεσία, εμπορευμάτων που υπό­
κεινται σε εισαγωγικούς δασμούς' 
ότι, για να ληφθεί υπόψη η νέα αυτή περίπτωση δημιουρ­
γίας τελωνειακής οφειλής κατά την εισαγωγή, πρέπει να 
συμπληρωθεί ανάλογα ο κανονισμός (ΕΟΚ) αριθ. 1031/88 
του Συμβουλίου (2), κατά το ότι πρέπει να προβλέπεται ότι, 
στην περίπτωση αυτή, υποχρεούνται στην καταβολή της 
τελωνειακής οφειλής αλληλεγγύως όχι μόνο τα πρόσωπα 
που έχουν καταναλώσει ή χρησιμοποιήσει τα εν λόγω εμπο­
ρεύματα υπό όρους άλλα από εκείνα που προβλέπονται στην 
ισχύουσα νομοθεσία, αλλά και όλα τα υπόλοιπα πρόσωπα 
τα οποία, σύμφωνα με τις διατάξεις που ισχύουν στα κράτη 
μέλη, θεωρούνται υπεύθυνα εξαιτίας της κατανάλωσης ή 
χρησιμοποίησης των εμπορευμάτων 
ότι όταν, σε περίπτωση εξαφάνισης των εμπορευμάτων, η 
τελωνειακή αρχή θεωρεί ότι τα εμπορεύματα αυτά κατανα­
λώθηκαν ή χρησιμοποιήθηκαν στην ελεύθερη ζώνη ή στην 
ελεύθερη αποθήκη, το πρόσωπο που υποχρεούται να κατα-
βάλει την τελωνειακή οφειλή πρέπει να είναι εκείνο που, 
σύμφωνα με τα στοιχεία που έχουν στη διάθεση τους οι 
τελωνειακές αρχές, υπήρξε κάτοχος των εν λόγω εμπορευ­
μάτων εφόσον κανένα από τα πρόσωπα που αναφέρονται 
στο δεύτερο σημείο της αιτιολογικής σκέψης δεν είναι 
γνωστό' ότι πρέπει επίσης στην περίπτωση αυτή να προβλέ­
πεται ότι είναι υποχρεωμένο να καταβάλει την τελωνειακή 
οφειλή, κατά τρόπο αλληλέγγυο, κάθε άλλο πρόσωπο που, 
σύμφωνα με τις ισχύουσες στα κράτη μέλη διατάξεις, είναι 
υπεύθυνο εξαιτίας του γεγονότος ότι το εμπόρευμα θεω­
ρείται ότι έχει καταναλωθεί ή χρησιμοποιηθεί στην ελεύ­
θερη ζώνη ή στην ελεύθερη αποθήκη, Άρθρο 1 
Στον τίτλο Ι του κανονισμού (ΕΟΚ) αριθ. 1031/88 προστί­
θεται το ακόλουθο άρθρο 6α: 
«Άρθρο 6α 
1. Όταν δημιουργείται τελωνειακή οφειλή δυνάμει 
των διατάξεων του άρθρου 2 παράγραφος 1 στοιχείο ζ) 
του κανονισμού (ΕΟΚ) αριθ. 2144/87, υπόχρεος για την 
καταβολή αυτής της οφειλής είναι ο υπεύθυνος για την 
κατανάλωση ή χρησιμοποίηση των εμπορευμάτων σε 
ελεύθερη ζώνη ή σε ελεύθερη αποθήκη υπό όρους άλλους 
από αυτούς που προβλέπονται από την ισχύουσα νομο­
θεσία. 
Αλληλέγγυα υποχρέωση καταβολής της τελωνειακής 
οφειλής, σύμφωνα με τις διατάξεις που ισχύουν στα 
κράτη μέλη, υπέχει επίσης κάθε άλλο πρόσωπο το οποίο 
είναι δυνατό να θεωρηθεί υπεύθυνο για την κατανάλωση 
ή χρησιμοποίηση αυτή. 
2. Όταν, σε περίπτωση εξαφάνισης εμπορευμάτων, οι 
τελωνειακές αρχές κρίνουν ότι τα εν λόγω εμπορεύματα 
έχουν καταναλωθεί ή χρησιμοποιηθεί στην ελεύθερη 
ζώνη ή στην ελεύθερη αποθήκη και ότι δεν είναι δυνατή 
η εφαρμογή της παραγράφου 1, το πρόσωπο που υποχρε­
ούται στην καταβολή της τελωνειακής οφειλής είναι το 
τελευταίο πρόσωπο το οποίο, σύμφωνα με τα στοιχεία 
που έχουν οι τελωνειακές αρχές, υπήρξε κάτοχος των εν 
λόγω εμπορευμάτων. 
Υποχρεούται, ομοίως, στην κατά τρόπο αλληλέγγυο 
καταβολή της ανωτέρω οφειλής κάθε άλλο πρόσωπο του 
οποίου, σύμφωνα με τις ισχύουσες διατάξεις στα κράτη 
μέλη, η ευθύνη προκύπτει εξαιτίας του γεγονότος ότι τα 
συγκεκριμένα εμπορεύματα θεωρείται ότι έχουν κατανα­
λωθεί ή χρησιμοποιηθεί στην ελεύθερη ζώνη ή στην 
ελεύθερη αποθήκη.» 
Άρθρο 2 
Ο παρών κανονισμός αρχίζει να ισχύει την τρίτη ημέρα 
από τη δημοσίευση του στην Επίσημη Εφημερίδα των 
Ευρωπαϊκών Κοινοτήτων. 
Εφαρμόζεται από την ημερομηνία κατά την οποία τίθεται 
σε εφαρμογή ο κανονισμός (ΕΟΚ) αριθ. 2504/88 του Συμ­
βουλίου της 25ης Ιουλίου 1988 σχετικά με τις ελεύθερες 
ζώνες και τις ελεύθερες αποθήκες (3). 
Ο παρών κανονισμός είναι δεσμευτικός ως προς όλα τα 
μέρη του και ισχύει άμεσα σε κάθε κράτος μέλος. 
(') ΕΕ αρι9. L 361 της 29. 12. 1988, σ. 2. 
(2) ΕΕ αρι8. L 102 της 21. 4. 1988, σ. 5. (3) ΕΕ αριθ. L 225 της 15. 8. 1988. σ. 8.